பருத்தித்துறையிலிருந்து முல்லைத்தீவு வரை வீடு வீடாகச் சென்று "தீப்பொறி" பத்திரிகை, "புதியதோர் உலகம்" நாவல் என்பனவற்றை விநியோகித்து முடித்த பின்னர் நாம் பூநகரியிலிருந்து மன்னார் வரை செல்வதற்குத் தயாரானோம். பூநகரியில் இலங்கை இராணுவமுகாம் இருந்த காரணத்தால் கடல்வழியாக யாழ்ப்பாணத்திலிருந்து கல்முனை(பூநகரி)க்கும் நாச்சிக்குடாவுக்கும் சென்று அங்கிருந்து எமது சைக்கிள்களில் பத்திரிகையையும் நாவலையும் மக்கள் மத்தியில் விநியோகிக்கத் தொடங்கினோம். மண்ணித்தலை, வன்னேரிக்குளம், துணுக்காய், முழங்காவில், நாச்சிக்குடா, விடத்தல்தீவு, அடம்பன், இரணைதீவு போன்ற இடங்களில் புளொட் அராஜகவாதிகள் எம்மை எதிர்கொண்டபோதும் அவர்களால் எம்முடன் வாக்குவாதத்தில் ஈடுபட மட்டுமே முடிந்தது.